open-index/open-wikipedia-markdown huggingface dataset:
יחסי ארצות הברית – כורדיסטן העיראקית

**יחסי ארצות הברית–כורדיסטן העיראקית** הם היחסים דו-צדדיים בין ארצות הברית וכורדיסטן העיראקית. במיוחד לאחר ההכרה הבינלאומית באוטונומיה של כורדיסטן העיראקית ב-2005, כשהיחסים הפוליטיים הללו ממשיכים באופן רשמי.

## היסטוריה
הקשר בין הראשוני בין הכורדים העיראקים לארצות הברית נוצר ב-1972, כשהשאה האיראני, מוחמד רזא שאה פהלווי, שהיה בעל ברית של ארצות הברית, הפך לפטרון העיקרי של המורדים הכורדים בעיראק. מזכיר המדינה האמריקאי הנרי קיסינג'ר ומולה מוסטפא בארזאני היו השחקנים העיקריים של יחסים אלה . ב-1975 חתמו עיראק ואיראן על הסכם אלג'יר, ואיראן וארצות הברית הפסיקו את תמיכתם בפשמרגה, שהובסה על ידי ממשלת עיראק.

הלובי הכורדי הדרומי בארצות הברית התכנס לראשונה ב-1975, כשהדיפלומט העיראקי מוחמד דוסקי עמד בראש הפעילויות הדיפלומטיות הללו. אף על פי שהפעילות לא הייתה מוצלחת במיוחד, כ-3,500 תלמידים כורדים התקבלו ללימודים בארצות הברית 

ג'לאל טאלבאני, מנהיג האיחוד הפטריוטי של כורדיסטן, ביקר בארצות הברית בשנת 1988 באמצעות פיטר גלבריית'. ברהם צאלח, לימים ראש ממשלת כורדיסטן העיראקית ונשיא עיראק, הוצב בארצות הברית כנציג המפלגה.

לאחר מלחמת המפרץ, מנהיגי כורדיסטן הקשיבו להכרזה האמריקנית לפיה ארצות הברית תתמוך במרד בשלטון, והחלו במרד, מתוך כוונה לגרום להפיכה. אך לאחר שתמיכה אמריקנית מובטחת לא הגיעה, החזיר הצבא העיראקי את הסדר לאזור, וריסק באכזריות את המרד הכורדי. מיליוני כורדים הפכו לפליטים ועברו דרך הרי הגבול אל טורקיה ואיראן. בעקבות אירועים אלו, נקבעו שני אזורים אסורים לטיסה על ידי הקואליציה, מדרום לקו הרוחב 32 (בהמשך הורחב האזור למדרום לקו הרוחב 33) ומצפון לקו הרוחב 36, כהגבלה על חיל האוויר העיראקי ולמנוע ממשלת סדאם את העליונות האווירית העיראקית. בעקבות החלטה 688 של מועצת הביטחון של האו"ם, מדינות הקואליציה קיבלו את האישור להשתמש בכוח על-מנת לשמור על תוקף ההחלטה. ההחלטה הביאה לאוטונומיה דה-פקטו לכורדיסטן.

ארצות הברית הייתה מעורבת גם בהשכנת השלום בין הפלגים הכורדים, המפלגה הדמוקרטית הכורדיסטנית והאיחוד הפטריוטי של כורדיסטן, במהלך מלחמת האזרחים הכורדית, שהוסדר בהסכם וושינגטון ב-1997.

כיום לארצות הברית יש מדיניות רשמית כלפי הממשלה האזורית של כורדיסטן. המדיניות הכורדית האמריקאית החלה במגעים, התקדמה ליחסים סמויים ולבסוף הפכה ליחסים ממוסדים גלויים המגולמים במדיניות כורדית רשמית בארצות הברית. השינוי באינטראקציה של ארצות הברית עם הכורדים מסיוע הומניטרי לשותפות אסטרטגית כבעל ברית לא-מדינתי וכנכס. העמקת היחסים הכלכליים של כורדיסטן העיראקית-ארצות הברית נתמכה על ידי הקמת מועצת העסקים של כורדיסטן של ארצות הברית (USKBC) באפריל 2012. באותו חודש נשיא כורדיסטן, מסעוד ברזאני, ביקר בוושינגטון הבירה ונפגש עם הנשיא ברק אובמה וסגן הנשיא ג'ו ביידן.

### נציגויות
ארצות הברית מחזיקה בקונסוליה הכללית בארביל, שהוקמה ביולי 2011. לכורדיסטן יש נציגות בארצות הברית מפברואר 2007.

## הערות שוליים

קטגוריה:יחסי ארצות הברית – עיראק
פרביי קרסנוגברדיסקי פרויזד

**קרסנוגברדיסקי פרויזד ה-1** (ברוסית: **Первый Красногвардейский проезд**) הוא רחוב במחוז האדמיניסטרטיבי המרכזי של מוסקבה ברובע פרסננסקי.
 
## מקור השם
הרחוב קיבל את שמו מרחובות הסמוכים באותו השם, שנקראים לכבוד המשמר האדום  - המערך הצבאי הסדיר הראשון לאחר מהפכת אוקטובר.

## תיאור
הרחוב הוא באורך 1,26 ק"מ, הוא מגיעה עד טבעת התחבורה השלישית מצפון לתחנת המטרו מז'דונארודנאיה. הרחוב עובר בין החלק הדרומי והצפוני של מרכז העסקים מוסקבה סיטי.

## מבנים
* בית 11 – Moscow Towers
* בית 15 – מגדל מרקורי סיטי
* בית 21 – OKO
* בית 22 - Neva Towers

## גלריה

קובץ:Moscow City at night, 2024 02.jpg
קובץ:Moscow City at night, 2024 06.jpg


## קישורים חיצוניים

קרסנוגברדיסקי פרויזד
קטגוריה:מוסקבה סיטי
רחוב שמש 22

**רחוב שמש 22** היא סדרת טלוויזיה ישראלית לילדים, בהנחיית תיקי דיין, ששודרה בערוץ הופ! בשנים 2006–2007.

## עלילה
בכל פרק, תיקי דיין מארחת אורחים ברחוב שמש 22 ומספרת סיפורי ילדים וסיפורים על חגים.

## משתתפים
* תיקי דיין – מנחה
* אביב וילישנסקי – ילד
* מאיה לבני – ילדה
* גל ענבי – ילדה
* גבריאל הדר
* איילת שמדון
* לביא קגן
* עזרא דגן
* ליא קניג

## קישורים חיצוניים
* 

## הערות שוליים

קטגוריה:סדרות טלוויזיה ישראליות שעלו לשידור בשנת 2007
קטגוריה:סדרות ערוץ הופ!
Tha Carter III

**Tha Carter III** הוא אלבום האולפן השישי של הראפר האמריקאי ליל ויין. האלבום יצא לאור ב-10 ביוני 2008, על ידי חברות התקליטים קאש מאני רקורדס, יוניברסל מוטאון רקורדס ויאנג מאני אנטרטיינמנט. האלבום עוקב לצאתם של מיקסטייפים והופעות אורח רבים של ויין באלבומים של אמני היפ הופ ו-R&B אחרים. האלבום עזר לוויין להגביר את חשיפתו במיינסטרים, והוא מכיל הופעות אורח של ג'יי-זי, טי-פיין, פאבולוס, רובין ת'יק, באסטה ריימס, ג'ולז סנטנה, בייביפייס, בובי וי וקניה וסט, בין היתר. בנוסף, הוא מכיל הופעת אורח של סטטיק מייג'ור, שזוכה לאחר מותו בעקבות פטירתו בפברואר 2008.

על רקע עיקובים והדלפות, האלבום הפך לאחד מהאלבומים המצופים ביותר ל-2008. הוא נכנס היישר אל המקום הראשון במצעד הבילבורד 200 האמריקאי, ומכר מיליון עותקים בשבוע הראשון לצאתו, מה שהפך אותו לאחד האלבומים עם המכירות המהירות ביותר בארצות הברית. בסוף 2008, הגיעו מכירות האלבום לסך של כ-2.88 עותקים. מתוך האלבום הונפקו ארבעה סינגלים שזכו להצלחה מסחרית, בהם הלהיט הבינלאומי "Lollipop" ולהיטי מצעדי הבילבורד "A Milli", "Got Money" ו-"Mrs. Officer".

בצאתו, זכה האלבום להערכה רחבה ממבקרי המוזיקה ומאז נחשב בעיני המבקרים כאחד מאלבומיו הטובים ביותר של ויין. הוא זכה למגוון תשבחות, בהם מיקום ברשימת 500 האלבומים הגדולים בכל הזמנים. הוא הועמד לפרס אלבום השנה בפרסי גראמי וזכה בקטגוריית אלבום הראפ הטוב ביותר, בזמן ש-"Lollipop" זכה בשיר הראפ הטוב ביותר ו-"A Milli" זכה בביצוע סולו הראפ הטוב ביותר. הוא זכה בתואר פלטינה 8× מטעם איגוד תעשיית ההקלטות האמריקאי.

מגזין הרולינג סטון דירגו את האלבום במקום ה-208 ברשימת "500 האלבומים הגדולים בכל הזמנים" אשר הרכיבו בשנת 2020, לאחר שתי גרסאות שנוצרו בעבר. בשנת 2022 האלבום דורג במקום ה-39 ברשימת 200 אלבומי ההיפ-הופ הטובים ביותר בכל הזמנים של מגזין רולינג סטון. מגזין *Spin* כלל את האלבום במקום ה-56 ברשימת "300 האלבומים הטובים ביותר ב-30 שנים האחרונות (1985-2014), שנערך בשנת 2019.

## דירוגים

## רשימת רצועות

## מיקומי שיא

### מצעדי סוף שנה

### מצעדי עשור

## נתוני מכירות

## קישורים חיצוניים

## הערות שוליים

קטגוריה:אלבומי ליל ויין
קטגוריה:אלבומי המשך
קטגוריה:אלבומים באנגלית
קטגוריה:אלבומים שהופקו על ידי דה אלכימיסט
קטגוריה:אלבומים שהופקו על ידי סוויז ביטס
קטגוריה:אלבומים שהופקו על ידי קניה וסט
קטגוריה:אלבומי היפ הופ
קטגוריה:אלבומים שהגיעו למקום הראשון במצעד האלבומים הקנדי
קטגוריה:אלבומי זהב באוסטרליה
קטגוריה:אלבומי פלטינה כפולה ומעלה בקנדה
קטגוריה:אלבומי זהב בממלכה המאוחדת
קטגוריה:אלבומי פלטינה כפולה ומעלה בארצות הברית
קטגוריה:זוכי פרסי ה-BET: מוזיקה: אלבום ההיפ-הופ הטוב ביותר
Pump It Up!

"" (לעיתים יצא גם כ-**Pump It Up**) הוא סינגל של המוזיקאי הבלגי, דנזל, שיצא ב-19 בינואר 2004 כסינגל השני מתוך אלבום הבכורה שלו, *The Name of the Jam*.

נכון לאוקטובר 2022, השיר הושמע למעלה מ-61 מיליון פעמים ביוטיוב, ולמעלה מ-19 מיליון פעמים בספוטיפיי.

## מיקומי שיא

## נתוני מכירות

## גרסת הרמיקס של אנדור

ב-2019, יצאה גרסת רמיקס של הדי ג'יי הבריטי, אנדור. גרסת הרמיקס הגיעה, בשיאה, למקום הראשון במצעד שירי הדאנס קלאב בנובמבר 2019, וכן למקום השמיני במצעד הסינגלים הבריטי בינואר 2020. הרמיקס קיבל תואר פלטינה כפול מאיגוד תעשיית ההקלטות האוסטרלי (ARIA). גרסת הרמיקס מושמעת על ידי מישיגן וולברינס , אחרי כל טאצ'דאון.

נכון לאוקטובר 2022, גרסת הרמיקס הושמעה למעלה מ-13 מיליון פעמים ביוטיוב, ולמעלה מ-251 מיליון פעמים בספוטיפיי.

### מיקומי שיא

### נתוני מכירות

## קישורים חיצוניים

## הערות שוליים

קטגוריה:סינגלים מ-2019
קטגוריה:שירים באנגלית
קטגוריה:שירי מוזיקה אלקטרונית
קטגוריה:שירי מוזיקת האוס
מוזיאון הספורט היהודי העולמי

250px|ממוזער|שמאל|חליפת הג'ודו של יעל ארד
**מוזיאון הספורט היהודי העולמי ע”ש איריס סמית**' הוא מוזיאון ספורט הנמצא בכפר המכביה שברמת גן.

המוזיאון עוסק בתולדות הספורט היהודי ובסיפורה של תנועת מכבי העולמית, החל מהמאה ה-19 ועד היום, ומציג את ההיסטוריה והמורשת של הספורט היהודי באמצעות מעל ל-1,000 פריטים ומיצגים.

המוזיאון נפתח באוקטובר 2022 והוקם על השטח שבו שכן בעבר מוזיאון מכבי. המוזיאון הוכר כאתר מורשת של המועצה לשימור אתרי מורשת בישראל.

## היסטוריה
מוזיאון הספורט היהודי העולמי נפתח באוקטובר 2022 והוקם על השטח שבו שכן בעבר מוזיאון מכבי. בשנת 2014 הוחלט להרוס את מבנה "בית מכבי" והמוזיאון שבתוכו ובשנים שלאחר מכן החלו עבודות הבנייה של המוזיאון החדש. עלות הקמת המוזיאון נאמדה בכ-15 מיליון שקל, אשר הגיעו ברובם מתרומות של יהודים ברחבי העולם הקשורים לפעילותה של תנועת מכבי. במשך מספר שנים לקראת פתיחת המוזיאון, תנועת מכבי אספה ורכשה פריטים הקשורים להיסטוריה של הספורט היהודי, החל מהמאה ה-19.

## המוזיאון
מוזיאון הספורט היהודי העולמי נמצא על השטח שבו שכן בעבר מוזיאון מכבי. המוזיאון עוסק בתולדות הספורט היהודי בכללותו, בנוסף להיסטוריה של תנועת מכבי העולמית, בניגוד למוזיאון מכבי הישן אשר התמקד בעיקר בהיסטוריה של תנועת מכבי ומשחקי המכביה.

המוזיאון מספר את תולדותיו של הספורט היהודי החל משלהי המאה ה-19 עם נאום יהדות השרירים, דרך התפתחותם של מועדוני הספורט היהודיים הראשונים באירופה ובארץ ישראל, ועד והישגי הספורט היהודי בעשורים האחרונים. במוזיאון מוצגים חומרים היסטוריים לצד מידע רלוונטי ופריטים יקרי ערך בשילוב מיצגים, כרזות וסרטים היסטוריים.

בין המוצגים הבולטים במוזיאון ניתן למנות את הגלשן עמו זכה גל פרידמן במדליית הזהב הראשונה של ישראל במשחקים האולימפיים במהלך אולימפיאדת אתונה 2004, את חליפת הג'ודו עמה זכתה יעל ארד במדליית כסף באולימפיאדת ברצלונה 1992, גביע אירופה בכדורסל בו זכתה מכבי תל אביב בשנת 1977 ופריטים יקרי ערך של ספורטאים יהודים מרחבי העולם, כגון כפפת בייסבול של שחקן הבייסבול היהודי סנדי קופקס; מגדולי שחקני הבייסבול בהיסטוריה, וגביע של אגנס קלטי, מהספורטאיות היהודיות הגדולות בכל הזמנים.

### שש התחנות במוזיאון
* **החזון:** הקשר הבלתי נפרד בין הקמת התנועה הציונית לספורט היהודי וליצירת לאום חדש, בשלהי המאה ה-19.
* **עם בתנועה:** התפתחותם של מועדוני הספורט היהודיים הראשונים באירופה ובארץ ישראל, מביאה להקמת מכבי תנועה עולמית בשנת 1921.
* **פרק השואה:** התחנה שמספרת את סיפור הספורטאים היהודים בשואה ומסמלת את ניצחון הרוח. בתחנה זו מוצגים הסיפורים של ספורטאים יהודים שנרצחו בשואה וסיפורם של יהודים ששרדו בשואה בזכות היותם ספורטאים.
* **תקומה:** הקמת המדינה היא גם העת לתחייתו של הספורט היהודי באירופה ובדרום אמריקה. בתקופה הזו התחדשו משחקי המכביה בישראל, קם כפר המכביה ברמת גן, ומירוץ הלפיד שהחל ב-1944 קיבל צביון ממלכתי בארץ וגם החל לנדוד ברחבי העולם.
* **התגברות:** הספורט היהודי והישראלי, כמו המדינה, חווה גם משברים ומהמורות. רצח י"א הספורטאים באולימפיאדת מינכן 1972 היה נקודת שבר עבור הספורט הישראלי, אך גם לספורטאים היהודים שייצגו במינכן מדינות אחרות.
* **[[נפש בריאה בגוף בריא]]:** היכל התהילה של הספורט היהודי יציג את סיפורם של הספורטאים היהודים הגדולים בעשורים האחרונים ואת הישגיהם.

## ראו גם
* תנועת מכבי
* ספורט בישראל

## קישורים חיצוניים

* 

## הערות שוליים

ספורט
קטגוריה:מוזיאונים לספורט
ספורט
קטגוריה:ספורטאים יהודים
קטגוריה:ספורטאים יהודים בשואה
קטגוריה:מכביות
קטגוריה:יהודים וספורט
Girls Want Girls

**Girls Want Girls** (בעברית: **בנות רוצות בנות**) הוא סינגל של הראפר הקנדי דרייק, בהשתתפות הראפר האמריקאי ליל בייבי, מתוך אלבום האולפן השישי של דרייק, *[[Certified Lover Boy]]*. השיר יצא לאור לרדיו הקצבי העכשווי ב-28 בספטמבר 2021, על ידי חברות התקליטים OVO סאונד וריפבליק רקורדס, כסינגל השני מתוך האלבום.

השיר הגיע בשיאו למקום השני במצעד הסינגלים הבריטי, מצעד הסינגלים האוסטרלי ומצעד הבילבורד הוט 100. לצד "Wants and Needs", שיתוף פעולה של דרייק וליל בייבי גם כן, זהו שירו המצליח ביותר של ליל בייבי במצעד הבילבורד.

## רקע והרכב
"Girls Want Girls" הוא שיר R&B וטראפ מלודי, המכיל אינטרפולציות מתוך השיר "Time Flies" של דרייק. הוא הופק על ידי אוז ואמבזה וכולל קולות של ליל בייבי. זהו שיתוף הפעולה החמישי בין דרייק וליל בייבי, לאחר "Yes Indeed", "Never Recover", "Wants and Needs" והרמיקס ל-"Life Is Good" של פיוצ'ר עם דה-בייבי. בשיר, דרייק מדבר על כך שהוא נמשך ללסביות, ועל הניסיון לפתות אישה לסבית בטענה שהוא "לסבית" גם, כשהוא שר "Say that you a lesbian, girl, me too" ("תגידי שאת לסבית, ילדה, גם אני"). אלים חראג' מהגרדיאן כתב שהשיר "או על בילוי לילי לאסוף נשים עם חברה לסבית, או על כך שדרייק יכול 'להפוך' לאישה מוזרה".

## ביקורת
בשונה משאר שירי *Certified Lover Boy*, השיר קיבל בעיקר ביקורות שליליות ממבקרי המוזיקה, שביקרו את מילותיו של השיר ותיארו אותן כמבלבלות ופטישיסטיות, אם כי מבקרים אחדים שיבחו אותו וטענו שהוא קליט. נמתחה ביקורת גם כנגד מילותיו של דרייק על כך שהוא "לסבית" בעצמו. מגזין וראייטי כלל את השיר ברשימת השירים הגרועים ביותר לשנת 2021.

## הצלחה מסחרית
"Girls Want Girls" נכנס למקום השני במצעד הבילבורד הוט 100, וזכה ל-57.4 מיליון השמעות בסטרימינג ו-1.5 מיליון קהל באיירפליי ומכר 3,000 עותקים בשבוע הראשון לצאתו. השיר, לצד "Wants and Needs", שיתוף פעולה נוסף של דרייק וליל בייבי, הוא שירו המצליח ביותר של ליל בייבי במצעד זה. בשבוע השני של השיר במצעד, הוא ירד שמונה מקומות למקום העשירי. בבריטניה ואוסטרליה הגיע השיר למקום השני, ובמצעד הבילבורד גלובל 200 הגיע למקום השלישי.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי דרייק
קטגוריה:שירי ליל בייבי
קטגוריה:שירים באנגלית
קטגוריה:שירי להט"ב
קטגוריה:שירים על מיניות
קטגוריה:שירי R&B עכשוויים
קטגוריה:שירי זהב בממלכה המאוחדת
Staying Alive

**Staying Alive** הוא סינגל של המפיק המוזיקלי האמריקאי די ג'יי חאלד בהשתתפות הראפר הקנדי דרייק והראפר האמריקאי ליל בייבי, מתוך אלבום האולפן ה-13 של די ג'יי חאלד, *[[God Did]]*. השיר יצא לאור ב-5 באוגוסט 2022, על ידי חברות התקליטים וי דה בסט מיוזיק ואפיק רקורדס כסינגל המוביל מתוך האלבום. השיר מכיל אינטרפולציה מתוך "Stayin' Alive" של בי ג'יז.

## הרכב
השיר מתחיל בפזמון, בו דרייק שר באוטו-טיון ומשלב את פזמון השיר "Stayin' Alive" של בי ג'יז. דרייק מבצע את הבית הראשון, בעוד ליל בייבי מבצע את הבית השני. השיר כולל "היי-האטס חדים" בהפקה, והוא מוגדר כרצועת מיד-טמפו.

## וידאו קליפ
וידאו קליפ בבימויו של RT יצא לאור לצד הסינגל. הקליפ צולם באוניברסיטת יורק. הוא מתרחש בבית החולים הבדיוני "Khaled Khaled Hospital" ומככבים בו די ג'יי חאלד כראש הכירורגיה הכללית, ליל בייבי כאחראי כירורגיית לב-חזה, ודרייק כאחראי הנוירוכירורגיה. תוך שהוא לבוש בשפשפים כחולים ומסכת, דרייק מעשן נרגילה ומצטלם עם הצוות, וגם חותם בלי דעת על מסמכים ומנופף לאחיות. בינתיים, ליל בייבי מעשן בלאנט בזמן ביצוע ניתוח, ולאחר מכן לובש מעיל רופא לבן בזמן מסיבה במועדון בבית החולים. מאוחר יותר, נפגשים שלושת האמנים בחניית בית החולים, כשהם מוקפים באמבולנסים.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי די ג'יי חאלד
קטגוריה:שירי דרייק
קטגוריה:שירי ליל בייבי
קטגוריה:שירים באנגלית
קטגוריה:שירים שנכתבו על ידי בארי גיב
קטגוריה:שירים שנכתבו על ידי רובין גיב
קטגוריה:שירים שהולחנו על ידי בארי גיב
קטגוריה:שירים שהולחנו על ידי רובין גיב
קטגוריה:שירי זהב בארצות הברית
קטגוריה:סינגלים בהוצאת אפיק רקורדס
יחסי אוזבקיסטן–פינלנד

**יחסי אוזבקיסטן–פינלנד** הם היחסים הדו-צדדיים בין **[[אוזבקיסטן|רפובליקת אוזבקיסטן]]** ל**[[פינלנד|רפובליקת פינלנד]]**.
על פי המרכז הסטטיסטי של פינלנד, בשנת 2018 היו במדינה כ-800 אזרחי אוזבקיסטן.

## סקירה כללית
ב-30 בדצמבר 1991 הכירה פינלנד באוזבקיסטן כמדינה עצמאית. ב-26 בפברואר 1992 שתי המדינות כוננו יחסים דיפלומטיים ביניהן. לפינלנד אין נציגות דיפלומטית באוזבקיסטן והיא מיוצגת בה על ידי שגריר פינלנד באסטנה, בירת קזחסטן.

## יחסים כלכליים
החברה הפינית-שוודית "Telia Company"  החזיקה ב-94% ממפעילת הסלולר האוזבקית "Ucell" , המספקת שירותי סלולר תחת הסימן המסחרי, אולם לאחר שערוריית שחיתות ב-2013, החברה החליטה לפרוש לחלוטין משוק מרכז אסיה.

בשנת 2015 הסתכם היקף הסחר בין פינלנד לאוזבקיסטן ב-16 מיליון אירו. חברות פיניות מייצאות בעיקר מוצרים מתעשיית ההנדסה, כימיקלים, מכשירי חשמל, כמו גם מוצרי חלב. אוזבקיסטן מייצאת לפינלנד בעיקר פירות וירקות.

באביב 2016 עודכן ההסכם הבילטרלי בין המדינות משנת 1998 למניעת כפל מס. המסמך, שנכתב בקנה אחד עם הסטנדרטים הבינלאומיים, נחתם על ידי שר החוץ הפיני טימו סויני ויו"ר ועדת המס הממלכתית של אוזבקיסטן בוטר פרפייב.

במחצית הראשונה של 2019 החליטה פינלנד לגרש 140 אזרחי אוזבקיסטן שעבדו במדינה בענף הבנייה, בחשד שיש להם תעודות מזויפות ממכללה לבנייה שנסגרה לפני 26 שנים. בשנת 2019 פינלנד דחתה בקשות לאשרות עבודה של 258 אוזבקים על בסיס זה, ורק 42 בקשות אושרו.

## הערות שוליים

קטגוריה:ערכים ללא קטגוריות פיזיות - יחסי חוץ
שיטפון (סדרת טלוויזיה)

**שיטפון** (בפולנית: **Wielka woda**) היא סדרת טלוויזיה פולנית בת שישה פרקים בבימויים של יאן הולובק וברטלומיי איגנסיוק, על פי תסריט מאת קספר באז'ון וקינגה קרזמינסקה. הסדרה זמינה בפלטפורמת נטפליקס החל מ-5 באוקטובר 2022.

## תמצית העלילה
עלילת הסדרה היא בהשראת השיטפון שפקד את ורוצלב ביולי 1997, שבו נספו 56 בני אדם (ראו השיטפון במרכז אירופה (1997) . עלילת הסדרה מתרחשת במשך ימים אחדים בחודש יולי 1997. הדמויות המופיעות בסדרה הן בדיוניות.

יסמינה טרמר (אגניישקה זולבסקה) היא דוקטור להידרולוגיה המתגוררת עם בן זוגה באזור כפרי של פולין. בעבר הייתה מכורה להרואין, ובהווה היא נזקקת לתחליף מתאדון. לאחר ששלחה למועצת העיר ורוצלב תחזית, לפיה העיר עומדת להיות מוצפת מים עקב שיטפון שייגרם כתוצאה מעליית מהר האודר על גדותיו, היא מוזעקת להתייעצות במטה החירום של העיר. אל מול תחזיתה הפסימית ניצב פרופסור נובאק, הסבור שלא ייגרם על נזק לעיר. כתוצאה מכך הצעותיה לנקיטת צעדים למניעת אסון נדחות תחילה, אך לאחר שהסכנה הופכת למוחשית יותר מתקבלת הצעתה לפנות את תושבי אחד הכפרים באזור, ולפוצץ את סוללות החול שבסמוך לכפר, כדי שזרם המים יציף את הכפר, וכך תימנע הצפת העיר. תוכנית זו נתקלת בהתנגדות עזה של תושבי הכפר, בהנהגת אנדז'יי רבאץ' (אירניוש צ'ופ) ואינה מתבצעת.

התחזית של יסמינה טרמר מתממשת, ומרכז ורוצלב מוצף מים, שמציפים את המרתפים ואת הדירות בקומות הנמוכות. התנועה ברחובות מתאפשרת באמצעות סירות. יסמינה משקיעה מאמץ רב בהעלאת אמה החולה לקומה גבוהה יותר. קובה מאראצ'ק, מתומכיה של יסמינה טרמר במטה החירום, מפציר בבתו בת ה-14, קלרה, להיזהר מהשיטפון, אך היא יוצאת לטיול בוקר עם כלבהּ, רצה אחריו ונסחפת בשיטפון.

עקב הגוויות הרבות של הנספים בשיטפון, בית מטבחיים מוסב לחדר מתים זמני. קובה מאראצ'ק מחפש שם את בתו, אך מגלה שנערה הדומה לה שנמצאת שם אינה בתו. בשיא השיטפון יסמינה וקלרה נפגשות, וקלרה מבססת את השערתה שיסמינה היא למעשה אמהּ שהוסתרה ממנה במשך כל השנים. לאחר שפני המים ירדו, התושבים עוסקים בשיקום הנזקים. יסמינה נפרדת מקלרה אך מבטיחה לשמור על קשר איתה.

## קישורים חיצוניים

* High Water, טריילר בערוץ יוטיוב של נטפליקס
* 

* Joel Keller, Stream It Or Skip It: ‘High Water’ On Netflix, About A Real-Life Flood In Poland And The People Who Tried To Minimize The Damage, Decider, October 5, 2022
* Sourya Sur Roy, ‘High Water’ Ending, Explained: Is It Based On A True Story? Did Jakub And Jasmina Reunite?, Digital Mafia Talkies, October 6, 2022

קטגוריה:נטפליקס: תוכניות וסדרות
קטגוריה:סדרות טלוויזיה פולניות
Come Undone (שיר של רובי ויליאמס)

"**Come Undone**" הוא סינגל של הזמר הבריטי, רובי ויליאמס, שיצא, על ידי חברת התקליטים קרייסליס רקורדס, ב-31 במרץ 2003. השיר מופיע כסינגל השני של אלבום האולפן החמישי של ויליאמס, *Escapology*. השיר נכתב על ידי רובי ויליאמס, בוטס אוטסטאד, אשלי המילטון ודניאל פייר, והופק על ידי סטיבי פאוור וגאי צ'יימברס.

## וידאו קליפ
הווידאו קליפ של השיר בוים על ידי מפיק הסרטים השוודי, יונס אוקרלונד. הוא הועלה לערוץ היוטיוב של ויליאמס ב-16 במרץ 2011. נכון לאוקטובר 2022, הווידאו קליפ נצפה למעלה מ-20 מיליון פעמים.

בווידאו קליפ, ניתן לראות את ויליאמס מתעורר בבוקר עם חמרמורת, לאחר מסיבת בית גדולה בערב הקודם. לאחר מכן, הוא ממשיך להסתובב בבית, לבוש בגרביים ורודות, ומתחיל להיזכר, באמצעות פלשבקים, באירועי הלילה הקודם. כשהשיר מגיע לשיאו, ויליאמס נראה משתתף בשלישייה עם שתי נשים (שבסוף הווידאו קליפ, הוצגו כשני גברים בדראג), בשילוב עם נחשים, חולדות וחרקים.

### מחלוקת
הסרטון צונזר בכבדות על ידי MTV Networks Europe בגלל תיאור של רובי ויליאמס בלבוש מלא מקיים שלישייה עם נשים וגברים כאחד. הגרסה הלא מצונזרת של הסרטון יצא כ-DVD באירופה ונכללה גם בסינגל התקליטור המורחב. בשל תוכנו המפורש, תחנת הרדיו הבריטית, BBC Radio 2, אסרה על השמעת השיר בתחנת הרדיו.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי רובי ויליאמס
קטגוריה:שירים באנגלית
קטגוריה:וידאו קליפים מעוררי מחלוקות
קטגוריה:מחלוקות הקשורות ללהט"ב במוזיקה
קטגוריה:מחלוקות סביב טענות לתועבה במוזיקה
קטגוריה:שירי פופ רוק
קטגוריה:שירי רוק קל
הכניעה של ברצלונה (1934–1937)

**הכניעה של ברצלונה**, הידוע גם בשם **המצור על ברצלונה**, הוא ציור משנת 1934–1937 מאת האמן האנגלי וינדהם לואיס .

## תיאור והיסטוריה
הציור מציג את העיר המבוצרת מימי הביניים ברצלונה וניתן לחלקה לחמישה מישורים. בחלק העליון ניתן לראות את הים הכחול הבוהק של הנמל. מתחתיו נמצאים חומות ומבני העיר, המעוצבים כצורות גאומטריות בצבע כתום-חום. המישור הבא מורכב משלושה מגדלים גדולים: בצדדים שני מגדלים מלבניים ובאמצע אחד עגול, דמוי מקל עטוף דגלים. מול המגדלים מוביל גשר אל תעלת מגן, אדם מת תלוי על פיגום, ומימין פרש בעל דגל צהוב וקבוצת תומכים כולם משוריינים ונושאים רומחים. ממש בחזית יש תשעה אנשים בשריון מתכת וקסדות, גדולים ומפורטים יותר משאר בני האדם בתמונה.

הכניעה של ברצלונה נעשתה בשנים 1934–1937 והיא ידועה גם בשם המצור על ברצלונה. וינדהם לואיס  כתב ב-1950: "בכניעה של ברצלונה יצאתי לצייר סצנה מהמאה ה-14 כפי שהייתי עושה אותה אם אפשרי היה להעביר אותי לשם, בלי שינוי גדול מדי בהתאמת הזמן הכרוכה בכך. אז זה קצת מחוץ לטבעי – קטגוריות לא טבעיות השולטות במחלוקת כיום." הציור נוצר בסביבות פרוץ מלחמת האזרחים בספרד. קונפליקט זה היווה את ההשראה לרומן של לואיס, "נקמת האהבה" (1937), אך לואיס הכחיש כל קשר מכוון בין הציור לרומן. הוא דומה ל-The Armada, ציור נוסף שלואיס עשה בסביבות אותה תקופה, השייך לגלריה לאמנות ונקובר  בקנדה. ג'פרי מאיירס  מכנה את הכניעה של ברצלונה ליצירת המופת של לואיס. הוא קושר זאת לתפקידה של ברצלונה כמעוז רפובליקני  ובסופו של דבר לנפילה במלחמת האזרחים בספרד, וכותב: "נושא התמונה הוא נפילת עיר פתוחה שלווה, כניעה לכיבוש צבאי אכזרי והשפעת המלחמה, מצור וכניעה של מטרופולין אזרחי". הציור נרכש על ידי גלריית טייט ב-1947.

## הערות שוליים

קטגוריה:מלחמות בתרבות
קטגוריה:ציורים משנות ה-1930
מחולות פולובציים

**המחולות הפולובציים** (ברוסית: **Половецкие пляски, tr. Polovetskie pyaski**) הוא שמה של הסצנה המפורסמת ביותר מן האופרה ״הנסיך איגור״ מאת המלחין אלכסנדר בורודין.

מקור השם הוא ב"פולובצי" הרוסי - השם שניתן לקיפצ'קים ולקומנים ברוסיה.

היצירה לא הושלמה עקב מותו של בורודין ב-1887, אחרי שעבד עליה יותר מעשור. גרסה מלאה הושלמה על ידי המלחינים ניקולאי רימסקי-קורסקוב ואלכסנדר גלזונוב בשנת 1890, ובנוסף נכתבו לאופרה מספר גרסאות אחרות ו"השלמות".

## אופן הריקודים
הריקודים מבוצעים עם מקהלה ונמשכים בין 11 ל-14 דקות. הם מתרחשים במערכה 1 או במערכה 2, תלוי באיזו גרסה של האופרה משתמשים. המוזיקה שלהם פופולרית ולעיתים קרובות ניתנת בקונצרט כמופע ראווה תזמורתי. בהופעות כאלה לרוב מושמטים חלקי המקהלה. באופרה יש גם "מצעד פולובציאני" שפותח את מערכה 3, ופתיח בתחילתו. כאשר הריקודים ניתנים בקונצרט, עשויה להיווצר סוויטה: אוברטורה - מחולות פולובציים ומארש מהנסיך איגור.

הריקוד הראשון, שאינו משתמש במקהלה ולעיתים מושמט בקונצרטים, הוא מס' 8, שכותרתו "ריקוד העלמות הפולובציאניות": פרסטו, 6/8, F מז'ור; הוא ממוקם ישירות אחרי "מקהלת העלמות הפולובציאניות" שפותח את המעשה ואחריו "הקאוואטינה של קונצ'קובנה".

## קישורים חיצוניים

קטגוריה:אלכסנדר בורודין
Coping Mechanism

***Coping Mechanism*** (מעוצב באותיות גדולות; **<COPINGMECHANISM>**, בעברית: **מנגנון התמודדות**) הוא אלבום האולפן החמישי של הזמרת-יוצרת האמריקאית וילו. האלבום יצא לאור ב-7 באוקטובר 2022, על ידי חברות התקליטים רוק ניישן ו-MSFTS.

## הוצאה וקידום
ווילו הוציאה את השיר "Maybe It's My Fault" ב-24 ביוני 2022. דווח כי מדובר בסינגל המוביל מאלבומה האלופן החמישי, שבאותה עת לא היה שם ותוכנן לצאת בקיץ. קליפ מוזיקלי ליווה את יציאת השיר, אותו ביימה דנה טריפה. ווילו הוציאה את הסינגל השני, "Hover Like a Goddess" ב-4 באוגוסט עם השיר יצא קליפ מוזיקה בבימויו של ג'קסון וויטינגטון. למחרת הכריזה ווילו על צאת אלבומה האולפן החמישי *Coping Mechanism*. האלבום היה אמור לצאת לאור ב-23 בספטמבר ווילו הוציאה את "Curious/Furious" ואת הוויזואלי שלו ב-9 בספטמבר השיר משמש כסינגל השלישי מן האלבום. לאחר יציאת הסינגל, דווח כי האלבום נחדה מחדש. תאריך היציאה החדש של האלבום נקבע ל-7 באוקטובר ב-4 באוקטובר, ווילו הוציאה את "Split" כסינגל הרביעי של האלבום. האלבום עצמו יצא לאור ב-7 באוקטובר, על ידי חברות התקליטים רוק ניישן ו-MSFTSMusic ו-. למחרת, ווילו ביצעה שתי רצועות באלבום, "Ur a Stranger" ו-"Curious/Furious" בתוכנית המערכונים "סאטרדיי נייט לייב".

## רשימת רצועות

### הערות
* "Maybe It's My Faul" מסוגנן כ-
* "Curious/Furious" מסוגנן באותיות קטנות
*  ו- הם מסוגננים בכל הכובעים
* "Coping Mechanism" מסוגנן כ-""
* "Hover Like a Goddess" מעוצב כ-"hover like a GODDESS"
* "Ur a Stranger" מעוצב כ-
* בחלק מהפלטפורמות הדיגיטליות, הגרסה הנקייה של  נקראת "Track 11"

## היסטוריית יציאות לאור

## קישורים חיצוניים

## הערות שוליים

קטגוריה:אלבומים באנגלית
פלאסה דל ריי

ממוזער|שמאל|250px|מגדל השמירה של המלך מרטין.
**פלאסה דל ריי** (בקטלאנית ובספרדית: **Plaza del Rey**. פירוש "כיכר המלך") היא כיכר ציבורית מימי הביניים ברובע הגותי של ברצלונה, קטלוניה, ספרד.

הכיכר מוקפת בארמון המלכותי הגדול  כולל אולם טינל (Saló del Tinell), ארמון הסגן (Palau del Lloctinent), המגדל מהמאה ה-15, מגדל השמירה של המלך מרטין  (Mirador del Rei Martí), והקפלה המלכותית של אגאתה הקדושה (Capella Real de Santa Àgata). בצדו הדרומי ניצב בית פאדלאס , ארמון מהמאה ה-15–16 שהועבר אבן אחר אבן מרחוב Mercaders ב-1931 ומאז 1943, שוכן בו המוזיאון להיסטוריה של ברצלונה  (MUHBA).

"Topos V" , יצירה של אדוארדו צ'ילידה, מדגישה את אחת מפינות הכיכר.

## קישורים חיצוניים


* http://www.barcelona.com/barcelona_directory/monuments/placa_del_rei - article at barcelona.com
* MUHBA Plaça del Rei 


## הערות שוליים

קטגוריה:ברצלונה: כיכרות ורחובות ראשיים
Knife Talk

"**Knife Talk**" הוא שיר של הראפר הקנדי דרייק בהשתתפות 21 סבאג' ופרוג'קט פאט, מתוך אלבום האולפן *[[Certified Lover Boy]]*, שיצא לאור ב-3 בספטמבר 2021, על ידי חברות התקליטים OVO סאונד וריפבליק רקורדס, כ-13 באלבום. השיר הופק על ידי מטרו בומין ופיטר לי ג'ונסון.

## רקע
במקור, תוכנן השיר להוות חלק מאלבום האולפן המשותף של 21 סבאג' ומטרו בומין, *[[Savage Mode II]]*. הווידאו קליפ הרשמי של השיר יצא לאור ב-4 בנובמבר 2021.

## הרכב
"Knife Talk" מכיל דגימה מ-"Feed the Streets", שנכתב על ידי ג'ורדון יוסטון (ג'וסי ג'יי), פטריק יוסטון (פרוג'קט פאט), ראקים מאיירס (אייסאפ רוקי) ולילנד ויין (מטרו בומין), בוצע על ידי השלושה הראשונים, וכן, כמו שיר זה, הופק על ידי האחרון.

## מיקומי שיא

## נתוני מכירות

## הערות שוליים

קטגוריה:שירי דרייק
קטגוריה:שירי 21 סבאג'
קטגוריה:שירים באנגלית
קטגוריה:שירים שנכתבו על ידי ג'וסי ג'יי
קטגוריה:שירים שנכתבו על ידי מטרו בומין
קטגוריה:שירים שהופקו על ידי מטרו בומין
קטגוריה:שירי מוזיקת טראפ
קטגוריה:שירי זהב באוסטרליה
קטגוריה:שירי זהב בממלכה המאוחדת
קטגוריה:שירי זהב בניו זילנד
קטגוריה:שירי פלטינה מרובעת ומעלה בארצות הברית
כנסיית יוחנן הקדוש (סוהרול)

**כנסיית יוחנן הקדוש** (בארמנית: **Սուրբ Յովհաննէս Եկեղեցի**) היא כנסייה עזובה של הכנסייה הקתולית הארמנית. היא ממוקמת ליד היישוב סוהרול , כ-25 קילומטר מצפון-מערב לעיר תבריז, בפרובינציית מזרח אזרבייג'ן שבאיראן.

הכנסייה נבנתה במאה ה-5 או ה-6, ונהרסה בהמשך. ב-1840 היא הוקמה מחדש מלבנים על יסודות המבנה הישן על ידי סמסון מקינצב (Самсо́н Я́ковлевич Маки́нцев), גנרל ממוצא רוסי אשר שירת את השושלת הקאג'ארית.

בשנת 1968 נוספה הכנסייה לרשימת אתרי המורשת הלאומיים של איראן. בשנת 2020 נערכו בה עבודות שימור.

## קישורים חיצוניים

* 5th-century church being restored in northwestern Iran, באתר טהראן טיימס, 30 בנובמבר 2020 (תאריך כניסה: 9 באוקטובר 2022)

יוחנן הקדוש
קטגוריה:איראן: מבני דת נוצריים
קטגוריה:מזרח אזרבייג'ן: מבנים
קטגוריה:נצרות קתולית מזרחית
קיץ (סרט, 1930)

**קיץ** (באנגלית: **Summer**) הוא סרט הנפשה קצר שיצא ב-16 בינואר 1930, כאשר הוא הופק על ידי וולט דיסני ובוים על ידי אב אייוורקס. זהו סרט ההמשך של "זמן אביב" (1929). אורכו 6 דקות.

## תקציר העלילה
הסרט הקצר מתחיל בכמה זחלים שרוקדים לעבר כמה פרחים. הזחלים נכנסים לפרחים, ואז יוצאים מהפרחים כפרפרים. הם עפים ומאביקים כל פרח שהם חולפים עליו. כמה פרפרים עפים על ענף אבל מפריעים למקלון עם רגליהם. המקלון מאיים עליהם בשיניו. ואז המקלון רוקד ונופל לתוך נהר. שפירית עפה מעל הנהר, מלווה שתי פרות משה רבנו. שתי חיפושיות זבל משחקות עם כדור צואה על הקרקע. הן מאבדות את כדור הצואה, שמתנגש בגזע עץ ומתפוצץ. כאשר הוא מתפוצץ, חלקיו הופכים לחרקים מעופפים קטנים, שרוקדים. כך עושים ארבעה זבובים על פרח. לאחר מכן הזבובים נושאים איתם קורי עכביש ומשחקים בקפיצה עם עכביש, אך העכביש אוכל את הזבובים. העכביש רוקד על קורי העכביש. אולם, קורי העכביש נקשרים לעץ והעץ נופל עליו. כך מסתיים הסרט.

## ביקורות
Motion Picture News (1 בפברואר 1930): "פשוט גדול. ועדיין הם באים! הצעיר הזה, בשם וולט דיסני, עוזר לספק לאומה שלמה עומס מתמיד של צחוקים. הסרט קיץ סדרת סימפוניות טיפשיות מוסיף עוד אחד לרשימה ארוכה של קטעים מענגים של הומור מצויר. האנימציה של אב אייוורקס היא חכמה בקיצוניות. הוא מקבל את הסיטואציות המגוחכות ביותר מהדמויות שלו, שעם המוזיקה הנוספת המתוזמנת והנבחרה כהלכה, הופכות את הגלגלת האחת הזו בדיוק למה שהיא."

וראייטי (26 בפברואר 1930): "טוב בכל מקום. יצירת דיסני בסדרת סימפוניות טיפשיות. התנגדות אחת היא שהיא דומה יותר מדי למהדורה קודמת של אותה יצרנית בשם זמן אביב. בשתי היצירות מציינים רוחות מזג אוויר באמצעות חרקים, צמחים מזנקים ומתעוותים, ובאופן דומה. עם זאת, יש לו את הצחוקים שלו. התפיסה של זחלים ופרפרים כדי לבטא את החופש של הקיץ המוזיקלי נושא צחוקים משלו, שהם בעצם רוח ההנפשה הנוכחית. העיבוד המוזיקלי של קארל וו. סטלינג קליל, אוורירי וקצבי."

## מדיה ביתית
הסרט הקצר הופץ למדיה ביתית ב-19 בדצמבר 2006, באוצרות וולט דיסני: עוד סימפוניות טיפשיות, כרך ב'.

## קישורים חיצוניים

## הערות שוליים

קטגוריה:סימפוניות טיפשיות
קטגוריה:סרטי אנימציה של סרטי קולומביה
ויליאן פאצ'ו

**ויליאן ז'ואל פאצ'ו טנוריו** (בספרדית: **Willian Joel Pacho Tenorio**; נולד ב-16 באוקטובר 2001 בקינינדה שבאקוודור) הוא כדורגלן אקוודורי המשחק בעמדת הבלם בקבוצת פריז סן-ז'רמן מליג 1 ובנבחרת אקוודור.

## קריירת מועדונים
פאצ'ו החל את הקריירה המקצוענית שלו באינדפנדיינטה דל ואיה מליגת העל האקוודורית. הוא ערך 26 הופעות ליגה במדי המועדון.

ב-28 בינואר 2022 חתם פאצ'ו על חוזה לחמש עונות ברויאל אנטוורפן מליגת העל הבלגית. ב-24 באפריל ערך את הופעת הבכורה שלו במועדון, בהפסד 0–1 לקלאב ברוז' במסגרת הליגה לעונת .

## קריירה בינלאומית
נכלל בסגל נבחרת אקוודור לטורניר מונדיאל 2022, על-אף שלא ערך הופעות במדי הנבחרת עד למועד הזימון.

ב־28 במרץ 2023 שיחק וכבש לראשונה במדי הנבחרת בניצחון 1–2 נגד .
## תארים
**אינדפנדיינטה דל ואיה**
* אליפות אקוודור: 2021

**רויאל אנטוורפן**
* אליפות בלגיה: 2022/2023
* הגביע הבלגי: 2022/2023

**פריז סן-ז'רמן**
* אליפות צרפת: 2024/2025
* הסופר קאפ הצרפתי: 2024
* ליגת האלופות: 2024/2025
* הסופר קאפ האירופי: 2025

## קישורים חיצוניים

## הערות שוליים

קטגוריה:כדורגלנים אקוודורים
קטגוריה:בלמי כדורגל אקוודורים
קטגוריה:כדורגלני רויאל אנטוורפן
קטגוריה:כדורגלני איינטרכט פרנקפורט
קטגוריה:כדורגלני פריז סן-ז'רמן
קטגוריה:כדורגלני נבחרת אקוודור
קטגוריה:כדורגלני מונדיאל 2022
קטגוריה:כדורגלני קופה אמריקה 2024
קטגוריה:ספורטאים זרים בבלגיה
קטגוריה:ספורטאים זרים בגרמניה
קטגוריה:אקוודורים שנולדו ב-2001
גרמולטה

**גרמולאטה** (באיטלקית: **Gremolata**) או **גרמולאדה** הוא רוטב ירוק העשוי מפטרוזיליה קצוצה, גרידת לימון ושום. זהו הרוטב המסורתי למנת האוסובוקו.

## מרכיבים
גרמולאטה קלאסית מכילה קליפת לימון מגוררת, אם כי ניתן להחליפהּ בגרידת פירות הדר אחרים (כגון ליים, תפוז, אשכולית וכו'). ניתן להחליף גם את הפטרוזיליה בעשבי תיבול שונים (למשל כוסברה, נענע או מרווה), או את השום (שניתן להחליף בחזרת מגוררת דק או בשאלוט קצוץ). כמו כן, יש המשתמשים במרכיבים נוספים, כמו גבינת פקורינו, אנשובי, צנוברים קלויים או בוטארגה מגוררת.

## קישורים חיצוניים

## הערות שוליים

קטגוריה:המטבח האיטלקי
קטגוריה:רטבים
קטגוריה:המטבח האיטלקי: רטבים
ג'קסון פורוסו

**ג'קסון גבריאל פורוסו ורנאסה** (בספרדית: **Jackson Gabriel Porozo Vernaza**; נולד ב-4 באוגוסט 2000 בטיחואנה שבמקסיקו) הוא כדורגלן אקוודורי המשחק בעמדת הבלם בקבוצת טיחואנה, בהשאלה מטרואה, ובנבחרת אקוודור.

## קריירת מועדונים
פורוסו גדל במחלקות הנוער של ליגה דה קיטו, סנדינו, מאנטה ואינדפנדיינטה דל ואיה. הוא ערך 18 הופעות ליגה והבקיע שער אחד במדי מאנטה במסגרת ליגת המשנה האקוודורית.

ב-23 במרץ 2018 חתם פורוסו בסנטוס מליגת העל הברזילאית, והחל לשחק במחלקת הנוער של המועדון.

ב-1 באוקטובר 2020 חתם פורוסו על חוזה לחמש עונות בבואבישטה מליגת העל הפורטוגלית. ב-22 בנובמבר ערך את הופעת הבכורה שלו במועדון, בניצחון 1-0 על ויזלה במסגרת הסיבוב השלישי של הגביע הפורטוגלי לעונת . ב-16 בינואר 2021 ערך פורוסו את הופעת הבכורה שלו בליגה, בהפסד 3-1 לטונדלה במסגרת המחזור ה-14 לעונת . ב-13 בפברואר הבקיע את שער הבכורה שלו במועדון, בתיקו 2-2 נגד פורטו במסגרת המחזור ה-19 בליגה. הוא שיחק במועדון במשך שתי עונות, בהן ערך 35 הופעות ליגה והבקיע שני שערים.

ב-24 ביוני 2022 חתם פורוסו על חוזה לחמש עונות בטרואה מליגת העל הצרפתית. ב-7 באוגוסט ערך את הופעת הבכורה שלו במועדון, בהפסד 3-2 למונפלייה במסגרת המחזור הראשון בליגה לעונת 2022/2023. ב-2 באוקטובר הבקיע את שער הבכורה שלו במועדון, בתיקו 2-2 נגד סטאד ריימס במסגרת המחזור התשיעי בליגה.

## קריירה בינלאומית
ב-10 בספטמבר 2019 ערך פורוסו את הופעת הבכורה שלו בנבחרת אקוודור, בניצחון 3-0 על נבחרת בוליביה במשחק ידידות.

נכלל בסגל נבחרת אקוודור לטורניר מונדיאל 2022.

נכלל בסגל נבחרת אקוודור לטורניר קופה אמריקה 2024.

## קישורים חיצוניים

## הערות שוליים

קטגוריה:כדורגלנים אקוודורים
קטגוריה:בלמי כדורגל אקוודורים
קטגוריה:כדורגלני בואבישטה
קטגוריה:כדורגלני טרואה
קטגוריה:כדורגלני אולימפיאקוס
קטגוריה:כדורגלני קסימפאשה
קטגוריה:כדורגלני לגנס
קטגוריה:כדורגלני טיחואנה
קטגוריה:כדורגלני נבחרת אקוודור
קטגוריה:כדורגלני מונדיאל 2022
קטגוריה:כדורגלני קופה אמריקה 2024
קטגוריה:ספורטאים זרים בברזיל
קטגוריה:ספורטאים זרים בפורטוגל
קטגוריה:ספורטאים זרים בצרפת
קטגוריה:ספורטאים זרים ביוון
קטגוריה:ספורטאים זרים בטורקיה
קטגוריה:ספורטאים זרים בספרד
קטגוריה:ספורטאים זרים במקסיקו
קטגוריה:אקוודורים שנולדו ב-2000
איסט פלסטיין (אוהיו)

**איסט פלסטיין** (באנגלית: **East Palestine**) הוא כפר בצפון־מזרח מחוז קולומביאנה, אוהיו, ארצות הברית. בשנת 2020 עמדה האוכלוסייה על 4,761 תושבים. היישוב ממוקם על גבול המדינה עם פנסילבניה, 31 ק"מ דרומית לינגסטאון ו־64 ק"מ מצפון־מערב לפיטסבורג.

משנות ה־70 של המאה ה-19 ועד אמצע שנות השישים של המאה ה־20, היישוב היה בית לתעשייה גדולה של קרמיקה וייצור צמיגים.
[ממוזער|200x200 פיקסלים| משרד הדואר של איסט פלסטיין נבנה בשנת 1937 כחלק [ניו דיל|מהניו דיל.]]
היישוב נוסד בשנת 1828 כמכניקסבורג (Mechanicsburg), והתאגד ככפר בשנת 1875 תחת השם איסט פלסטיין על שם אזור פלשתינה המקראי. לאחר שהגיעה לאוכלוסייה של 5,000, פעלה איסט פלסטיין כעיר סטטוטורית משנת 1920 ועד 2011, אז חזרה למעמד כפר בגלל קיטון באוכלוסייה.

בשנת 2023 התרחשה באזור תאונת רכבת.
## גאוגרפיה
הכבישים המהירים הבאים עוברים באיסט פלסטיין:
* 25x25 פיקסלים כביש 46
* 25x25 פיקסליםכביש 165
* 25x25 פיקסלים כביש 170
* 25x25 פיקסלים כביש 558

לפי הלשכה למפקד האוכלוסין של ארצות הברית, לאיסט פלסטיין שטח כולל של 8.16 קילומטרים רבועים. שני נחלים עוברים בכפר.

## קישורים חיצוניים

* 

## הערות שוליים

קטגוריה:יישובים שהוקמו ב-1828
קטגוריה:אוהיו: יישובים
נורי חביב

**נורי חביב** (1919 - 2013) היה צלם סרטים ובמאי קולנוע ישראלי שפעל בארץ בשנות ה-50 וה-60.

## קורות חיים
נורי חביב נולד בבגדאד, שבעיראק ב-1919 למשפחה בת חמישה בנים. את ניסיונו בייצור סרטים רכש כבר בפרס ועיראק שם יצר 22 סרטים עד עלייתו ארצה. בתקופה זו עבד, בין השאר, עם ג’ורג‘ עובדיה, שעלה לימים גם הוא לישראל ויצר מספר סרטי קולנוע.

ב-1954 עלה חביב לישראל ויחד עם שלושה מאחיו הוא הקים אולפן הסרטה בהרצליה בשם "אולפני חביב".

בין 1954 ל-1956 עסק חביב בהפקת סרטו הראשון בישראל באין מולדת שהיה הסרט הראשון שצולם בישראל בצבע ועסק בעליית יהודים מתימן. הקרנת הבכורה של הסרט נערכה בקולנוע רון -8 בספטמבר 1956.

סרטו השני והאחרון שצולם בישראל היה רחל (סרט) מלודרמת פשע שעסקה בזנות וסמים בשכונת מצוקה. הקרנת הבכורה שלו הייתה ב-17 ביולי 1960 והיה זה הסרט הישראלי הראשון שהוגבל לצפייה, על ידי המועצה לביקורת סרטים ומחזות, בגלל סצנות נועזות. את הדמויות הראשיות בסרט גילמו דוד רם ורחל טטרקו, גננת בעיסוקה. חביב אף נישא לטטרקו ולשניים נולד בן.

חביב החל לצלם את סרטו השלישי, "בת הפרברים", אך הסרט לא הושלם מעולם.
חביב עזב את הארץ לארצות הברית, השתקע בניו יורק ושם המשיך לעבוד כקולנוען. בין השאר, שימש כצלם בסרטו של מאיר זרחי, אני יורקת על קברך ב-1978. נפטר בניו יורק בשנת 2013. 

## פילמוגרפיה חלקית (כבמאי)

## קישורים חיצוניים

* 
* 
* 

## הערות שוליים

קטגוריה:במאי קולנוע ישראלים
קטגוריה:ישראלים ילידי עיראק
קטגוריה:עולים בשנות ה-1950
קטגוריה:מהגרים מישראל לארצות הברית
קטגוריה:ישראלים שנולדו ב-1919
Fair Trade

**Fair Trade** הוא שיר של הראפר הקנדי דרייק בהשתתפות הראפר האמריקאי טראוויס סקוט, מתוך אלבום האולפן *[[Certified Lover Boy]]*, שיצא לאור ב-3 בספטמבר 2021, על ידי חברות התקליטים OVO סאונד וריפבליק רקורדס, כרצועה השישית באלבום.

## הרכב
"Fair Trade" כולל דגימה מתוך "Mountains", שנכתב על ידי שרלוט וילסון, ברנדון בנקס, דרנסט אמיל השני, קנת' אדמונדס, קייל מוסקוביץ', מרקוס רדיק, טאו האלם ו-וארדן וייד, ובוצע על ידי וילסון. הוא מכיל את דרייק וטראוויס סקוט שרים על גבי מקצב טראפ "מפוצץ".

## מיקומי שיא

## נתוני מכירות

## קישורים חיצוניים

## הערות שוליים

קטגוריה:סינגלים מ-2021
קטגוריה:שירי דרייק
קטגוריה:שירי טראוויס סקוט
קטגוריה:שירים באנגלית
קטגוריה:שירים שנכתבו על ידי בייביפייס
קטגוריה:שירי מוזיקת טראפ
קטגוריה:שירי זהב באוסטרליה
קטגוריה:שירי זהב בממלכה המאוחדת
הגמדים העליזים

**הגמדים העליזים** (באנגלית: **The Merry Dwarfs**) הוא סרט הנפשה קצר, החמישי בסדרת הסרטים "סימפוניות טיפשיות". הוא הופץ לראשונה ב-16 בדצמבר 1929.

## תקציר העלילה
תושבי כפר גמדים רוקדים תוך כדי עיסוקם (טיטוא הרצפה וכו'). בזמן שכמה גמדים יוצרים מוזיקה. חלקם מנגנים בפטישים ברגליהם (המכוסות בנעליים) של פרוקי רגליים (לדוגמה מרבה רגליים וחגב), בעוד שאחרים מנגנים בכלים כמו סקסופונים או תופים. כמה קבוצות של גמדים אפילו רוקדות עם חביות (מעליהן הם קופצים) וכוסות בירה. הריקודים נמשכים לאחר שהגמדים שתו את כוסות הבירה שלהם. הסרט הקצר מסתיים כאשר צמד גמדים, רוקדים על פרח, ונופלים לתוך חבית בירה שנמצאת מתחת לפרח. הגמדים יוצאים מהחבית שיכורים וממשיכים לרקוד במצב הזה.

המוזיקה המשמשת בסרט כוללת את מקהלת הסדן מהאופרה "הטרובדור" של ג'וזפה ורדי משנת 1853.

## ביקורות
הסרט היומי (15 בדצמבר 1929): "סרט הנפשה מצמרר: הנה אחד מסרטי סימפוניות טיפשיות שתנהל את התהילה ממספר מאפיינים. בסנכרון נפלא, התמונה מציגה את הגמדים העליזים בסדרה של צעדי ריקוד שמטפטפים לאורך עם קצב מרגש. אל תחשיבו את זה כמילוי למרות שהקיצור שלו עבור רבים הם הצחוקים שהוא ירשום עם כל סוג של קהל בכל מקום. באמת בידור לילדים מגיל שש עד גיל שישים."

וראייטי (25 בדצמבר 1929): "באותן קווים של ריקוד השלדים וזמן אביב. לא כל כך טוב, אבל כמעט. הסרט מספיק חכם ומשעשע לכל בית סאונד רק על החידוש וההקלה מזרם תמונות השירה הבינוניות שהיוצרים הקצרים, ככלל, הציגו. תלבושת מונפשת כנראה מרגישה את הקושי למצוא שגרות חדשות שיתאימו לציונים המסנכרנים הקלאסיים האלה, אבל ביקור בכל מופעי במה או בית תמונה צריך לספק את החומר הרצוי דרך הפרסות, הרקדניות האקרובטיות וצוותי האדג'יו. רישומי האנימציה האלה עדיין לא צחקו על זמרי הפופ-דה-אופ, או שגרות ה'מרפק' של מקהלות הריקוד הלוהטות שהפכו לסטנדרטיות על ידי חזרות. להתעמק בעידן המודרני ובמנגינותיו עשוי להיות הימור, אלא אם כן תמלוגים לשימוש במנגינות מונעות. שום דבר לא קשור לסדרת הדיסני הזו שסרטי קולומביה משחררת. הקבלה שלהם עולה תמיד על כל שני רולרים מהסוג הוואודי."

Motion Picture News (28 בדצמבר 1929): "מקיים את תקן דיסני: סרט ההנפשה הזה של דיסני סוטה משביל המכות בכל הנוגע לדמויות. הוא הראשון בסדרה שבו מציגים בני אדם, הסרט מתאר להקה מתגלגלת של גמדים מלאה ברוח המוזיקה והריקוד. ואיך הם רוקדים! הם מתפתלים ומסתובבים לצלילי מנגינות מוכרות. השתובבות מצוירת ומצחיקה."

## מדיה ביתית
הסרט הופץ למדיה ביתית ב-19 בדצמבר 2006, באוצרות וולט דיסני: עוד סימפוניות טיפשיות, כרך ב' בקטע "מהכספת" של ה-DVD, בגלל שהסרט כולל דמויות רבות ששותות בירה.

## קישורים חיצוניים

## הערות שוליים

קטגוריה:סימפוניות טיפשיות
קטגוריה:סרטי אנימציה של סרטי קולומביה
Snow White and the Seven Dwarfs

**Snow White and the Seven Dwarfs** הוא פסקול סרט הקולנוע "שלגיה ושבעת הגמדים" של חברת וולט דיסני משנת 1937, ובולט כאלבום הפסקול הראשון שיצא לאור באופן מסחרי. האלבום הורחב ויצא מחדש מספר רב של פעמים.

## שירים

### שירים שלא נעשה בהם שימוש בסרט
שירים שנכתבו לסרט אך לא נעשה בהם שימוש כוללים שני שירים לגמדים:
* "Music in Your Soup" (הסצנה הנלווית הייתה מונפשת לחלוטין, אם כי לא צבועה, לפני שנמחקה מהסרט)
* "You're Never Too Old to Be Young" (הוחלף על ידי "The Silly Song")

## קישורים חיצוניים

קטגוריה:שירי שלגיה של דיסני
קטגוריה:פסקולי סרטים
קטגוריה:אלבומי פופ
קטגוריה:פסקולי וולט דיסני רקורדס
קטגוריה:פסקולי סרטי אנימציה של דיסני
לו טיילור פוצ'י

**לו טיילור פוצ'י** (באנגלית: **Lou Taylor Pucci**; נולד ב-27 ביולי 1985) הוא שחקן אמריקאי.

## ביוגרפיה
פוצ'י נולד בסיסייד הייטס (אנ'), ניו ג'רזי. אמו, לינדה פארבר, היא דוגמנית ומלכת יופי לשעבר (מיס יוניון קאונטי), ואביו, לואיס פוצ'י, גיטריסט שניגן בלהקות The Watch ו-Leap of Faith. יש לו שני אחים. בגיל שנתיים עברה משפחתו לקינסבורג (אנ'), ניו ג'רזי. הוא בוגר של התיכון הקתולי, אקדמיית האחים הנוצרים (אנ') בלינקרופט (אנ').

## קריירה
פוצ'י שיחק לראשונה בגיל עשר בהפקת המחזמר "אוליבר!" בעיר הולדתו. שנתיים לאחר שיחק בברודוויי במחזמר "צלילי המוזיקה".

בשנת 2005 שיחק בסרטו של אריה פוסין, "מצוץ מהאצבע", במיני-סדרה של HBO "אימפריות נופלות", ובתפקיד הראשי בסרטו של מייק מילס, "שכונה בהפרעה", עליו קיבל את פרס חבר השופטים המיוחד על משחק בפסטיבל סאנדנס ב-2005. פרס דוב הכסף לשחקן הטוב ביותר בפסטיבל ברלין 2005. באותה שנה הופיע בקליפ "Jesus of Suburbia" של גרין דיי.

בשנת 2009,שיחק פוצ'י בשלושה סרטים שהוקרנו בפסטיבל סאנדנס: "ראיונות קצרים עם גברים נתעבים", בבימויו של ג'ון קרסינסקי; "לילות אל. איי", עם בילי בוב תורנטון, וינונה ריידר, קים בייסינגר ומיקי רורק, המבוסס על אוסף הסיפורים הקצרים של ברט איסטון אליס באותו השם; ובסרט "איש התשובות" עם ג'ף דניאלס ולורן גרהאם. פוצ'י היה גם חבר בצוות השופטים בתחרות הסרטים הקצרים.

לפוצ'י היו תפקידים במספר סרטי אינדי במהלך החלק האחרון של העשור. בשנת 2013 הוא שיחק בתפקיד ראשי שגילם גבר אוטיסט ב"סיפורו של לוק", לצד סת' גרין. באותה שנה שיחק בסרט "מוות אכזרי", המבוסס על הסרט המקורי של סם ריימי משנת 1981 ותפקיד ראשי במותחן "Spring". בנובמבר 2014, שיחק בתפקיד טדי קורטני בסדרה "חוק וסדר: מדור מיוחד" וב"שיקגו PD".

בשנת 2015 שיחק בסרט האימה "הרכוש של אווה". בשנת 2016 כיכב לצד מייקל שאנון במותחן המערבון "Poor Boy", שהוקרן בבכורה בפסטיבל הסרטים טרייבקה באפריל 2016.

בשנת 2018, פוצ'י כיכב אורח בשלושת הפרקים הראשונים של סדרת הטלוויזיה "את". 

בשנת 2019 הוא שיחק בתפקיד אורח בסדרת הקומדיה "הכי גרועים שיש", ולאחר מכן שיחק בתפקיד חוזר בסדרה "אימה אמריקאית: 1984".

## פילמוגרפיה
### קולנוע

### טלוויזיה

### קליפים

## קישורים חיצוניים

* 

## הערות שוליים

קטגוריה:זוכי פרס סאנדנס
קטגוריה:שחקני קולנוע וטלוויזיה אמריקאים
קטגוריה:אמריקאים שנולדו ב-1985
ברברה ליף

**בַּרְבָּרָה א. לִיף** (באנגלית: **Barbara A. Leaf**) היא דיפלומטית אמריקאית. כיהנה כעוזרת מזכיר המדינה לענייני המזרח הקרוב בשנים 2022-2025. קודם לכן כיהנה בתפקידים בכירים בשירות החוץ האמריקאי, בין היתר כשגרירת ארצות הברית באיחוד האמירויות הערביות  בין השנים 2014–2018

## חינוך
ליף סיימה את לימודיה במכללת ויליאם ומרי בשנת 1980 עם תואר ראשון בממשל והיא בעלת תואר שני בענייני חוץ עם התמקדות בענייני ברית המועצות מאוניברסיטת וירג'יניה.

## קריירה
### צרפת
משנת 1996 עד 2000 שימשה ליף כ"משקיפה" במחלקה למזרח התיכון בשגרירות ארצות הברית בפריז , ודיווחה על מדיניות החוץ הצרפתית צרפת בנוגע לעיראק, איראן, הסכסוך הערבי-ישראלי, לוב ומלחמה בטרור. משנת 2001 עד 2003 שימשה כיועצת למנהל הרפואי של המחלקה. תפקיד זה נוצר בעקבות פיגועי 11 בספטמבר, כדי לפתח תוכניות רפואיות ואבטחה להתמודדות עם איומי אב"כ על מתקנים דיפלומטיים בארצות הברית ומחוצה לה.

### בוסניה-הרצגובינה
משנת 2004 עד 2006 שימשה ליף כיועצת פוליטית בשגרירות ארצות הברית בסרייבו , בוסניה-הרצגובינה, שם סייעה לקדם יעדי מדיניות מרכזיים של ארצות הברית בנושא דמוקרטיזציה ורפורמה פוליטית, סיכול טרור ושילוב אזורי מחדש בין המדינות הלוחמות, אשר התפצלו לאחר התפרקות יוגוסלביה . משנת 2003 עד 2004 היא ניהלה את המטה האזורי של משרד הנציג העליון (OHR), בטוזלה, בוסניה-הרצגובינה, באכיפת יישום היבטים אזרחיים של הסכם דייטון, לרבות החזרת פליטים לאזורים שעברו טיהור אתני.

### עיראק
ליף הנחתה את צוות השיקום הפרובינציאלי של ארצות הברית במחוז האסטרטגי של בצרה, עיראק, משנת 2010 עד 2011, והשאיר תפקיד של יועץ שר פוליטי בשגרירות ארצות הברית ברומא, איטליה, כדי לפקח על המעבר של צוות השיקום לקונסוליה האמריקאית. בין השנים 2011 ל-2013 שימשה כסגנית עוזרת מזכיר המדינה לעיראק.

### חצי האי ערב
[ממוזער|ליף עם מזכיר המדינה [ג'ון קרי ויורש העצר של איחוד האמירויות מוחמד בן זאיד אאל נהיאן, 2015]]
היא הייתה סגנית עוזרת מזכיר המדינה של חצי האי ערב בלשכה לענייני המזרח הקרוב.

בין השנים 2014–2018 כיהנה כשגרירת ארצות הברית באיחוד האמירויות הערביות .

### ממשל ביידן
בינואר 2021, מונתה ליף למנהלת הבכירה של המועצה לביטחון לאומי למזרח התיכון וצפון אפריקה בממשל ביידן.

ב-15 באפריל 2021, מינה הנשיא ג'ו ביידן את ליף להיות עוזרת מזכירת המדינה לענייני המזרח הקרוב. מינויה אושר ב-18 במאי 2022 במקום יעל למפרט.

## חיים אישיים
ליף דוברת ערבית, צרפתית, איטלקית וסרבו-קרואטית.

היא הייתה עמיתת רות וסיד לפידוס במכון וושינגטון ומנהלת תוכנית גדולד לפוליטיקה ערבית מ-2018 עד 2022.

## קישורים חיצוניים

## הערות שוליים

קטגוריה:נשיאות ג'ו ביידן: אישים
קטגוריה:בוגרות אוניברסיטת וירג'יניה
קטגוריה:בוגרי אוניברסיטת וירג'יניה
קטגוריה:בוגרות מכללת ויליאם ומרי
קטגוריה:בוגרי מכללת ויליאם ומרי
קטגוריה:אמריקאיות שנולדו במאה ה-20
קטגוריה:אמריקאים שנולדו במאה ה-20
דורידיים

**דורידיים** (שם מדעי: Dorididae) המכונה לעיתים גם בשמה העממי **לימון ים** היא משפחה של חשופיות ים צבעוניות בגודל בינוני עד גדול.

מקור השם המדעי של המשפחה הוא נימפת הים, דוריס, במיתולוגיה היוונית העתיקה. השם העממי לימון ים, נגזר ככל הנראה מהדמיון החזותי ללימון עקב צבעם הצהוב-כתמתם ברוב המינים השייכים למשפחה, צורתם האליפטית כפי שנראית ממבט עילי ועורם המחוספס. שם זה משמש גם כתיאור למשפחות דומות נוספות של חשופיות ים.

הדורידיים ניזונים מספוגים. הם מטילים רצועות של ביצים לבנות או צהובות.

## תיאור
הדורידיים יכולים להגיע לגודל של עד כ-20 ס"מ. צורתם היא שטוחה ומנקודת מבט עליונה אליפטית. יש להם שני זיזים דמויי קרניים, המכונים ריינופורים, על הראש. על גבם זימים המזכירים מעט עשב, המסודרים בצורת שושנה. מסביב לעורם זרועות לעיתים נקודות שחורות, והוא מכוסה בליטות קטנות, הנקראות גבשושיות .

## סוגים
במשפחת הדורידיים נכללים הסוגים:
* אפלודוריס (ברג, 1879) – *Aphelodoris*
* ארטכיה (ברג, 1881) – *Artachaea*
* קונואלביה (קולייר ופארמר, 1964) – *Conualevia*
* דוריופסיס (ברג, 1889) – *Doriopsis*
* דוריס (ליניאוס, 1758) – *Doris*
* גוסלינריה (ולדס, 2001) – *Goslineria*
* הומויודוריס (ברג, 1881; טקסון מוטל בספק) – *Homoiodoris*
* פרודוריס (ולדס, 2001) – *Pharodoris*

## קישורים חיצוניים

## הערות שוליים

קטגוריה:בעלי חיים שתוארו ב-1815
קטגוריה:טקסונים שתוארו בידי קונסטנטין סמואל רפינסק
קטגוריה:חשופיות ים
המצור על ברצלונה (1808)

**המצור על ברצלונה** (בקטלאנית: **Bloqueig de Barcelona**) התרחש מאוגוסט עד דצמבר 1808 במהלך מלחמת חצי האי והיה ניסיון כושל של כוחות ספרדים לכבוש מחדש את ברצלונה הצרפתית הכבושה.

## רקע
הצרפתים בגווילאומה פיליברט דוזה  כבשו את ברצלונה ב-29 בפברואר 1808.

במרד 2 במאי  במדריד, התקוממו האזרחים נגד הצרפתים ב-2 במאי 1808, ושלושה ימים לאחר מכן, לחץ מצד נפוליאון אילץ את פרדיננד השביעי מספרד להחזיר את הכתר לאביו, שמסר אותו לנפוליאון, וזאת כדי לפנות לאחיו ג'וזף בונפרטה ב-10 במאי.

ז'ירונה הספרדית הכבושה המשיכה לחסום את הקשרים מברצלונה לפרפיניאן בצרפת, כאשר דוזה כיתר את ז'ירונה ב-20–21 ביוני 1808 ללא הצלחה וב-24 ביולי-16 באוגוסט, המצור השני שלו על ז'ירונה נכשל שוב.

## המצור
ב-23 ביולי, יום אחד לפני תחילת המצור השני על ז'ירונה, הגיע המרקיז מדל פאלאסיו בטרגונה בראש אוגדה של חיילי צבא סדיר של ספרד. הגנת ברצלונה הצרפתית כללה רק 3,500 חיילים שווייצרים ואיטלקים שנותרו בפיקודו של הגנרל לקצ'י. ב-31 ביולי אחרון המוצבים הצרפתיים, טירת מונגאט, נכנע והחל המצור על ברצלונה. לאחר המצור השני הכושל על ז'רונה, חזר דוזה לברצלונה ב-20 באוגוסט וכיתור העיר הפך למצור.

## שחרור
ב-5 בנובמבר, גנרל סן-סיר (General St. Cyr) עם 23,680 חייליו, צעד לעבר ברצלונה. המצור על רוזס  נמשך מ-7 בנובמבר עד 5 בדצמבר 1808 והסתיים בניצחון צרפתי.

קרב קרדדאו  המכריע ב-16 בדצמבר 1808 הסתיים בניצחון צרפתי. ב-21 בדצמבר, סן-סיר הביס את הספרדים בקרב המלך מילס , והרחיק את הצבא הקטלוני מברצלונה.

## ראו גם
* מלחמת הירושה הספרדית

## לקריאה נוספת

* Rickard, J. (2008). "Siege of Barcelona, 1 August-17 December 1808". Archived from the original on 9 March 2022.
* Oman, Sir Charles William Chadwick (1902). A history of the Peninsular War. Vol. I. Oxford: Clarendon Press. Retrieved 24 July 2022.


## קישורים חיצוניים


* Guerra de la Independencia

* 1911 Encyclopædia Britannica/Peninsular War

## הערות שוליים

קטגוריה:ברצלונה: היסטוריה
קטגוריה:קטלוניה: היסטוריה
קטגוריה:ספרד: העת החדשה
ספרד
קטגוריה:ספרד: קרבות
קטגוריה:צרפת: קרבות
קטגוריה:המלחמות הנפוליאוניות: קרבות
קטגוריה:הממלכה המאוחדת: קרבות
השושלת האבגרית

שמאל|ממוזער|250px|אוסרואנה במרכז המפה בה מסומנת האימפריה הארמנית
**השושלת האבגרית** הייתה שושלת ממוצא נבטי, ששלטה בין השנים 134 לפנה"ס עד שנת 242 לספירה בממלכת אוסרואנה ובבירתה אדסה שבמסופוטמיה עילית. חלק מבני השושלת נשאו שמות איראניים, בעוד שלאחרים היו שמות ערביים, כולל אבגר עצמו. יהודה בנציון סגל מציין כי השמות המסתיימים ב-"וּ" הם "ללא ספק נבטים". מלכי השושלת האבגרית דיברו "סוג של ארמית".

## היסטוריה
לקראת 132 לפני הספירה השתחרר אריו, ראש שבט מקומי משלטון הממלכה הסלאוקית והקים ממלכה עצמאית (או נסיכות) עם אדסה כבירתה. מלבד כמה שליטים ממוצא ארמני או פרתי, רוב שליטי הממלכה היו נבטים. ממלכה זו, המכונה לעיתים "נסיכות אבגר" (אחד עשר שליטים נושאים שם זה), הצליחה לשמור על האוטונומיה שלה במשך קרוב לארבע מאות שנים, למרות הכובשים השונים שעברו דרכה במהלך ההיסטוריה שלה.

על פי פליניוס הזקן, בתקופה הרומית התושבים היו ערבים ושליטיהם היו בעלי התואר "פילרך" (ראש פילה) או "טופרך" (שופט). הממלכה השתרעה צפונה עד הרי הטאורוס, מערבה עד הפרת, שהפריד בינה לבין ממלכת קומגנה, ומזרחה לחידקל. היא כללה, מלבד אדסה, ערים חשובות כמו חרן, נציבין (במסופוטמיה), רזאנה, סרוג, סינגרה (סינגאר, בעיראק) וזאוגמה על הפרת, שהייתה צומת חשוב לשיירות.

בזמן הטריומווירט הראשון הייתה אדסה בעלת ברית של הרומאים. הפרוקונסול מרקוס ליקיניוס קראסוס חצה את הפרת בראש צבא של 42,000 איש בעצת אבגר השני ותקף את מסופוטמיה במטרה להשתלט על סלאוקיה על החידקל. אבל אבגר השני שהתייצב לצד הפרתים בגד בו. קראסוס הובס בקרב חרן (53 לפנה"ס) ונהרג במהלך הנסיגה (לפי פלוטרכוס).

לאחר קרב חרן ניהלו מלכי השושלת מדיניות פרו-פרתית במשך כמאתיים שנה. אבגר החמישי (שלט 13–50 לספירה) מתואר כאחד המלכים הראשונים שקיבלו עליהם את הנצרות, עת ניצר אותו אדאי מאדסה (תדאוס מאדסה), אחד משבעים השליחים. בתחילת המאה ה-2 לספירה הפכו הרומאים את אוסרואנה למדינה קליינטית רומית. המלך אבגר השביעי בן עזד הודח על ידי הקיסר הרומי טראיאנוס, אשר החזיק את העיר בשליטתו במשך שנתיים לפני שהעביר אותה לשני נסיכים זרים, יאלור ופרתמספטס. בשנת 123 הצליח מענו השביעי בן עזד, אחיו של אבגר השביעי, לשוב לכס המלוכה. מזמן זה, כמו באזורים רבים תחת שלטון רומי, נטבעו מטבעות עם דמותו של הריבון השולט בצד אחד וזו של הקיסר הרומי בתקופתו מאחור. בשנת 163 ואאל, בנו של סהרו, חבר לפרתים במאבק נגד הרומאים.

בתקופת שלטונו של הקיסר קרקלה (198–217), כנראה בשנת 214, הודח אבגר התשיעי סוורוס, ואוסרואנה שולבה בפרובינקיה רומית (קולוניה). לאחר מכן, שלטו מלכי השושלת האבגרית רק לכאורה. אבגר העשירי פראהד, השליט הנומינלי האבגרידי האחרון, התיישב ברומא יחד עם אשתו.

## מלכי השושלת
[250px|שמאל|ממוזער|[איקונה של אבגר החמישי אוחז במנדיליון]]

## קישורים חיצוניים

## הערות שוליים

קטגוריה:טורקיה: היסטוריה